Majors d'Alaquàs es graduen a la Universitat dels Majors de Florida
11/06/2010

# Majors d'Alaquàs es graduen a la Universitat dels Majors de Florida

*   11/06/2010
*   [Imprimir](#)
*   Compartir
*    https://www.alaquas.org/documento.asp?id\_do=12133

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12133%2F0&title=Ajuntament%20d%27Alaqu%C3%A0s.%20Premsa.Majors%20d%27Alaqu%C3%A0s%20es%20graduen%20a%20la%20Universitat%20dels%20Majors%20de%20Florida)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12133/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12133/11062010alcaldessa_i_majors_graduats_Form_4.jpg)](https://www.alaquas.org/ficheros/documentos/2010/2/12133/11062010alcaldessa_i_majors_graduats_Form_10.jpg "<a href='https://www.alaquas.org/ficheros/documentos/2010/2/12133/11062010alcaldessa_i_majors_graduats_Form_10.jpg' target=_blank><i class='fa fa-external-link' aria-hidden='true'></i>.Majors d'Alaquàs es graduen a la Universitat dels Majors de Florida</a>")

L'Alcaldessa Elvira García Campos acompanya als veïns d'Alaquàs Mª Inmaculada García Rodríguez i Manuel Guasp García en l'acte de lliurament dels Diplomes que els acrediten com a graduats a la Universitat dels Majors de Florida

Els veïns d'Alaquàs Mª Inmaculada García Rodríguez i Manuel Guasp García van rebre ahir dijous els Diplomes que els acrediten com a graduats a la Universitat dels Majors de Florida. L'Alcaldessa d'Alaquàs, Elvira García Camps, va participar en l'acte junt a la resta d'alcaldes i regidors d'altres municipis de la comarca, acompanyats de la Directora de Florida Universitària, Victòria Gómez i del Director de la Universitat dels Majors, Vicent Comes. La primera edil va voler felicitar-los personalment i conèixer de primera mà el nivell educatiu assolit.  
  
Aquests dos alumnes d'Alaquàs pertanyen a la novena promoció de persones majors que s'han format a la Universitat dels Majors de Florida Universitària. Un total de 30 persones majors de tota la comarca s'han graduat enguany gràcies a aquest projecte creat per satisfer les necessitats educatives de les persones majors.

**La Universitat dels Majors**

La Universitat dels Majors és una iniciativa orientada a satisfer la necessitat formativa de totes aquelles persones interessades a seguir estudiant independentment de la seua edat. El curs de formació té una durada de dos anys en els quals s'han de realitzar un total de 300 hores lectives.

El pla d'estudis s'estructura en 6 mòduls obligatoris com són: claus per a interpretar la realitat econòmica, les polítiques econòmiques, els grans temes de la societat espanyola del segle XX, els grans temes de la societat europea del segle XX, les noves qüestions d'una aldea cada vegada més global i la història de l'art. Però a més els alumnes han de triar entre gran varietat de matèries optatives. Algunes d'elles són: iniciació a internet, el llenguatge del cinema, els reptes de la biogenètica, educació per a un consum crític, la llengua i la literatura valenciana o la igualtat de gèneres en una societat desigual.

Per a obtenir el títol oficial propi de Florida s'ha d'haver superat aquest curs de Formació i cal assistir a les classes ja que no es realitzen exàmens en finalitzar cadascun dels mòduls.

Una vegada finalitzada aquesta etapa, aquells que ho consideren, poden seguir estudiant l'Especialització Universitària de "Societat i Política".

Per a matricular-se en la Universitat dels Majors cal superar una prova de selecció que consisteix en una redacció a partir d'una conferència en la qual l'alumne ha d'assistir prèviament. El període d'inscripció comença en el mes de setembre.

En l'actualitat hi ha diversos Ajuntaments que tenen signat aquest conveni de col·laboració amb Florida que possibilita una formació universitària als seus veïns. Es tracta de Massanassa, Alaquàs, Albal, Alcásser, Aldaia, Alfafar, Benetússer, Catarroja, Picanya, Picassent, Sedaví, Torrent, Beniparrell, Paiporta, Silla, Paterna o Xirivella entre uns altres.